การลดอาการคันและการเกาผ่านทางการรักษาด้วยยา ลดการคันและเกาผ่านทางวิธีการเปลี่ยนวิถีชีวิต เข้าใจโรคเรื้อนกวาง
มอยเจอไรเซอร์สูตรไม่ก่อความระคายเคืองที่มีขายทั่วไปล้วนใช้กับโรคเรื้อนกวางได้ผล (เพราะอย่างที่บอกไปตอนต้น โรคเรื้อนกวางมักเกิดควบคู่กับผิวแห้ง)  ถ้ามอยเจอไรเซอร์ทั่วไปยังใช้ไม่ได้ผลพอ ให้ถามหมอถึงทางเลือกการใช้มอยเจอไรเซอร์แบบใช้ใบจ่ายยา ส่วนใหญ่แล้วขี้ผึ้งจะมีประสิทธิภาพมากกว่าโลชั่นที่วางขายทั่วไป เพราะมันจะสร้างชั้นกั้นเก็บกักความชุ่มชื้นให้ผิวได้แข็งแรงกว่า และมันยังมักไม่ระคายผิวด้วย ยาแก้แพ้ที่วางขายทั่วไปอาจช่วยบรรเทาอาการลงได้ชั่วคราว ถึงแม้ว่ามันควรใช้ควบคู่ไปกับวิธีอื่น เช่นการทามอยเจอไรเซอร์ ยาแก้แพ้ชนิดแรงนั้นอาจต้องใช้ใบจ่ายยาจากแพทย์  ยาแก้แพ้ที่มีฤทธิ์กล่อมประสาท อย่างเช่น ไดเฟนไฮดรามีน (Benadryl) อาจช่วยคุณหลับได้ดีขึ้น ซึ่งช่วยรับมืออาการคัน ปรึกษากุมารแพทย์ถ้าต้องใช้ยาแก้แพ้กับเด็ก โดยเฉพาะพวกกล่อมประสาท ตัวอย่างก็เช่นไฮโดรคอร์ติโซน (เป็นตัวที่ใช้แพร่หลายที่สุด) ถึงแม้ว่าจะมีตัวที่ฤทธิ์แรงกว่าซึ่งหมออาจจ่ายให้ถ้าจำเป็น  มันทำงานได้ผลโดยการลดทอน “ปฏิกิริยาตอบสนองต่อภูมิแพ้” ของผิวหนังลง ซึ่งยังมีผลลดการอักเสบ ลดขนาดของผื่น และลดอาการคัน ครีมหรือขี้ผึ้งคอร์ติโคสเตียรอยด์ทาที่ผิวเป็นการรักษาโรคเรื้อนกวางที่ได้ผล แต่คุณต้องใช้เฉพาะเมื่อหมอแนะนำเท่านั้น การใช้คอร์ติโคสเตียรอยด์อย่างไม่ถูกต้องสามารถทำให้เกิดการติดเชื้อ ผิวเสีย หรือยิ่งระคายเคืองเพิ่มขึ้น นอกเหนือจากผลข้างเคียงอื่นๆ อย่าแบ่งปันครีมร่วมกับผู้อื่น แม้พวกเขาจะเป็นโรคเรื้อนกวางเช่นกัน การฝังเข็มได้ผลต่อการบรรเทาอาการเจ็บปวด และจากการศึกษาพบว่าการฝังเข็มอาจช่วยลดอาการคันของโรคเรื้อนกวางลงได้ การฝังเข็มมักไม่ก่อให้เกิดผลข้างเคียงร้ายแรงใดๆ มันจึงเป็นทางเลือกที่ดีถ้าคุณมีปัญหากับอาการคัน   มองหาหมอฝังเข็มที่ได้รับใบอนุญาตจากสำนักงานรับรองศาสตร์การฝังเข็มและการแพทย์แผนตะวันออกแห่งชาติ (NCCAOM) องค์กรไม่แสวงผลกำไรองค์กรนี้ช่วยออกข้อบังคับการฝังเข็มเพื่อความปลอดภัยและความมีประสิทธิภาพ แผนประกันสุขภาพหลายแห่งไม่ครอบคลุมถึงการบำบัดทางเลือกเช่นการฝังเข็ม กระนั้นก็อาจยอมได้ถ้าหมอเป็นคนแนะนำเอง ฉะนั้นจงปรึกษาหมอที่จะช่วยหาหมอฝังเข็มในละแวกนั้นให้ด้วย ยาเม็ดนี้ควรใช้แค่ในระยะสั้นเพราะมันมีผลข้างเคียง เช่น เกิดต้อกระจก โรคกระดูกพรุน ภูมิต้านเชื้อต่ำ ความดันโลหิตสูง และผิวบางลง  อย่างไรก็ดี หมออาจแนะนำให้ทานยาสักพักเพื่อให้ผื่นที่ปะทุอย่างรุนแรงได้ทุเลาลง อาจมีการจ่ายยาแก้อักเสบและยาปรับเพิ่มภูมิคุ้มกันถ้าอาการรุนแรงมาก ยารักษาเหล่านี้รวมไปถึง ไซโคสโปรีน (cyclosporine), เมโธเทร็กเซต (methotrexate), หรือไมโคฟีโนเลต(mycophenolate) ทั้งหมดนี้ล้วนเป็นยาที่เสี่ยงและมีผลข้างเคียง มีเพียงคุณกับหมอเท่านั้นที่จะตัดสินใจได้ว่าการรักษาแบบนี้เหมาะกับคุณ นี่รวมไปถึงผลิตภัณฑ์เช่นสบู่กับผงซักฟอก รวมไปถึงโลชั่น  สำหรับเด็กให้หลีกเลี่ยงครีมอาบน้ำแบบทำฟอง ใช้สบู่สูตรอ่อนโยนแบบไม่ทำให้ผิวแห้งเช่น Cetaphil, Dove, หรือ Aveeno หลีกเลี่ยงผลิตภัณฑ์ที่มีส่วนผสมของแอลกอฮอล์ เพราะมันทำให้ผิวแห้ง หลีกเลี่ยงการใช้ของประเภทน้ำยาปรับผ้านุ่มหรือดรายเยอร์ชีท (กระดาษดูดซับความชื้นในเครื่องอบผ้า) เพราะมันมักผสมน้ำหอมซึ่งอาจทำให้เกิดระคายเคือง ผ้าอย่างผ้าฝ้าย ผ้าไหม และผ้าเยื่อไผ่จะระคายผิวหนังได้น้อยกว่าโพลีเอสเตอร์  ควรหลีกเลี่ยงผ้าวูล เพราะรู้กันว่ามันระคายผิว ซักเสื้อผ้าที่เพิ่งซื้อมาใหม่ก่อนจะนำมาใส่ มันจะช่วยกำจัดสารตกค้างใดๆ จากการผลิตที่อาจระคายผิวคุณ ความร้อนและเหงื่อไคลจะทำให้อาการแย่ลง จึงเป็นเรื่องสำคัญที่จะตระหนักในอุณหภูมิรอบตัว ล้างตัวเมื่อเหงื่อออกเสมอ นอกจากจะสูญเสียความชุ่มชื่นจนอาจทำให้ผิวแห้งได้แล้ว เหงื่อที่ไหลยังทิ้งคราบเกลือไว้ที่ผิวซึ่งอาจก่อความระคายเคืองและทำให้ผื่นปะทุขึ้นมาได้ โรคเรื้อนกวางนั้นเป็นที่รู้กันว่าจะเกิดควบคู่กับผิวที่แห้ง ดังนั้นการเพิ่มความชื้นในอากาศจะช่วยลดความรุนแรงของอาการลง รักษาเครื่องทำความชื้นให้สะอาด ความชื้นในตัวเครื่องทำความชื้นทำให้มันเป็นสถานที่ในฝันของเหล่าเชื้อราและแบคทีเรียในการเจริญเติบโต ให้ทำความสะอาดมันอยู่เป็นประจำตามคู่มือ นี่จะช่วยลดอาการคันลง จุ่มผ้าพันแผลหรือผ้าขนหนูบางๆ ลงในน้ำเย็น บิดพอให้มันยังชื้นหมาดๆ พันรอบผิวบริเวณที่คัน ยาแก้คันทั่วไปจะมีส่วนผสมของโอ๊ตมีลและหาซื้อได้ตามร้านขายยาทั่วไป โดยทั่วไป อย่าให้เด็กที่เป็นโรคเรื้อนกวางมาแช่เกินกว่า 2-3 ครั้งต่อสัปดาห์ ไม่งั้นคุณจะทำให้อาการแย่ลง  อีกทางเลือกหนึ่งของการทำน้ำยาแช่แก้คันจากโรคเรื้อนกวางก็คือเติมผงฟูกับโอ๊ตมีลผสมกับน้ำในอ่าง ลงไปแช่ราว 10 นาที  คุณยังอาจลองแช่น้ำยาฟอกขาว ซึ่งจะช่วยลดแบคทีเรียบนผิว ให้เติมน้ำยาฟอกขาว ½ ถ้วยลงในอ่างอาบน้ำที่มีน้ำอยู่เต็ม ลงไปแช่สัก 10 นาที ห้ามจุ่มใบหน้าลงไปในน้ำหรือทำน้ำเข้าตา แล้วล้างออกด้วยน้ำสะอาด ควรปรึกษาหมอก่อนจะจับเด็กลองแช่น้ำยาฟอกขาว  อย่าปล่อยให้เด็กแช่น้ำนานเกิน 5-10 นาที คุณควรทามอยเจอไรเซอร์ทันทีที่ขึ้นจากอ่างน้ำ หมอผิวหนังสามารถแนะนำผลิตภัณฑ์ที่จะไม่ระคายผิวคุณได้ มองหาผลิตภัณฑ์ที่ไม่มีน้ำหอมและออกแบบมาสำหรับผิวแพ้ง่ายหรือผิวที่เป็นโรคเรื้อนกวาง  ซับผิวให้แห้งหลังล้างน้ำ และใช้ครีมมอยเจอไรเซอร์ โลชั่น หรือขี้ผึ้งเพื่อกักความชุ่มชื้นไว้ ทามอยเจอไรเซอร์ภายใน 3 นาทีหลังเช็ดตัว  พยายามทามอยเจอไรเซอร์ 2 ถึง 3 ครั้งต่อวัน ปิโตรเลียมเจลลี่ (วาสลีน) ปราศจากน้ำหอมและใช้ได้ดีในการทำให้ผื่นคันมีความชุ่มชื้น เล็บที่ยาวทำความเสียหายให้ผิวถ้าคุณเกาผื่น ตัดเล็บให้สั้น ถ้ามีเด็กเล็กด้วยก็ตัดเล็บพวกเขาให้สั้นด้วย ถ้าเด็กไม่สามารถหยุดเกาได้ ให้ลองหาถุงมือมาสวมให้หรือใช้พลาสเตอร์มาพันรอบนิ้วเพื่อหลีกเลี่ยงการทำความเสียหายต่อผิว สำหรับบางคนมันอาจเป็นอาหาร ฝุ่น สบู่ เสื้อผ้า น้ำหอม ฯลฯ ทำรายชื่อสิ่งเร้าที่คุณเห็นว่าเชื่อมโยงกับการปะทุขึ้นมาของโรคเรื้อนกวาง และหลีกเลี่ยงพวกมันถ้าเป็นไปได้  การป้องกันคือยาที่ดีที่สุด ดังนั้นถ้าคุณจดจำและเลี่ยงสิ่งเร้าได้ มันจะลดความรุนแรงของอาการลงได้อย่างมาก! ความเครียดนั้นเป็นที่รู้กันว่ากระตุ้นให้เกิดโรคเรื้อนกวาง และมันได้รับการยอมรับว่าเทคนิคการลดความเครียดที่ได้ผล รวมไปถึงการขจัดความเครียดโดยรวมในชีวิต สามารถทำให้อาการดีขึ้นและลดจำนวนการปะทุของผื่นได้  ลองโยคะหรือมวยไท้เก็กสำหรับการลดความเครียดแบบง่ายๆ  คุณอาจพบว่าการทำสมาธิช่วยลดความเครียดเหมือนกัน  หลีกเลี่ยงการบริโภคคาเฟอีนมากเกินไป คาเฟอีนสามารถก่ออาการคล้ายกำลังเครียด เช่น หัวใจที่เต้นเร็วหรือความรู้สึกกระวนกระวายใจ ถ้าคุณไม่สามารถควบคุมโรคเรื้อนกวางด้วยวิธีทางการเปลี่ยนวิถีชีวิตแล้ว จำเป็นที่คุณต้องปรึกษากับหมอเพื่อรับการรักษา ทั้งนี้เพราะการเกาบ่อยๆ จะนำไปสู่ภาวะแทรกซ้อน อย่างการติดเชื้อ ปัญหาด้านดวงตา และ/หรือการเปลี่ยนแปลงของผิวอย่างถาวร  ภาวะแทรกซ้อนที่อาจเกิดขึ้นได้ก็เช่น:  การติดเชื้อที่ผิวหนัง เกิดการเปลี่ยนแปลงของลักษณะและสีของผิวหนังอย่างถาวร (เรียกว่า “โรคผิวหนังคัน - neurodermatitis") ภาวะแทรกซ้อนที่ดวงตา (จากน้ำตาไหล เคืองตา และการอักเสบที่มักเกิดควบคู่กับผื่นเรื้อนกวาง) เกิดอาการด่างขาว (สีผิวเป็นวงด่าง) หรือ เกิดรอยดำ (สีผิวคล้ำขึ้น) ซึ่งอาจเป็นโดยถาวรได้ "การติดเชื้อเริมในผู้ป่วยโรคผิวหนัง" ซึ่งจะเกิดเมื่อไวรัสเริม (อันเป็นตัวเดียวกับที่ทำให้เจ็บคอ) เข้าไปสู่บริเวณที่มีรอยเปิดของผื่นที่ถูกเกาเป็นประจำ หมอไม่ได้รู้ชัดว่าอะไรเป็นต้นเหตุของโรคเรื้อนกวาง ความรุนแรงของผื่นและอาการคันมีได้ตั้งแต่ระดับเบาไปจนถึงสาหัส และมันมักมีการปะทุของผื่นซึ่งมักเกี่ยวข้องกับสิ่งเร้าอย่าง สบู่ ผงซักฟอก หรือสารก่อภูมิแพ้อื่นๆ  สิ่งเร้าผื่นเรื้อนกวางได้แก่:  การติดเชื้อจากแบคทีเรียสตาฟีโลค็อกคัส โรคหอบหืด อาหาร โดยเฉพาะถ้าคุณเป็นพวกภูมิแพ้ ความเครียด เหงื่อ การเปลี่ยนแปลงของสภาพแวดล้อม เช่นอุณหภูมิหรือระดับความชื้น ควันบุหรี่หรือมลพิษทางอากาศ อาการมีอยู่หลากหลายขึ้นอยู่กับแต่ละคน ส่วนใหญ่จะปรากฏอาการก่อน 5 ขวบ อาการได้แก่:  คัน โดยเฉพาะในตอนกลางคืน โรคเรื้อนกวางอาจขัดขวางการนอนของคุณได้ ผิวแห้งมากจนอาจแตกหรือเป็นเกล็ด ผิวเป็นปื้นสีแดงหรือเทาน้ำตาล ผื่น มีตุ่มพองที่อาจแตกเมื่อเกา มีการปะทุของผื่นและอาการคันไม่สม่ำเสมอ ผิวแห้งเองโดยไม่แดง ไม่มีตุ่มพอง หรืออาการอื่นๆ มักจะเกิดจากสภาพแวดล้อมมากกว่าเกิดจากยา สภาพผิวอื่นๆ เช่น โรคสะเก็ดเงิน โรคลมพิษ และการติดเชื้อราอย่างกลากนั้นก็ทำให้ผิวแห้งคันได้เหมือนกัน  อาการของโรคสะเก็ดเงินนั้นได้แก่ ผิวหนาแดงเป็นเกล็ด ผิวแห้งที่อาจแตกและเลือดออกได้ มีอาการคันและแสบ มีการเปลี่ยนแปลงที่นิ้วมือนิ้วเท้า และปวดตามข้อ อาการเหล่านี้มักเกิดเป็นวงจร คุณควรไปหาหมอรักษาโรคสะเก็ดเงิน  อาการของโรคลมพิษนั้นได้แก่ มีตุ่มบวมสีแดงหรือสีชมพู อาการบวมแบบเดี๋ยวบวมเดี๋ยวยุบ มีตุ่มหรือผื่นเกิดในบริเวณกว้าง โรคลมพิษนั้นมักถูกกระตุ้นจากปฏิกิริยาภูมิแพ้ คุณควรไปหาหมอรักษาโรคลมพิษ คุณควรสามารถควบคุมอาการคันได้ที่บ้าน แต่ควรไปหาหมอถ้ามีอาการดังต่อไปนี้:  โรคเรื้อนกวางนั้นกระทบความสามารถในการทำงาน คุณเกิดปวดมาก ผิวหนังดูเหมือนติดเชื้อ (แดง เป็นหนอง บวม ตกสะเก็ด) คุณไม่สามารถควบคุมอาการคันได้ คุณเชื่อว่าตนเองเริ่มมีปัญหาทางการมองเห็น
ใช้มอยเจอไรเซอร์. ทานยาแก้แพ้ถ้าคันมากๆ. ถามหมอเรื่องครีมหรือขี้ผึ้ง “คอร์ติโคสเตียรอยด์ - corticosteroid". ถามหมอเรื่องการฝังเข็ม. ทานคอร์ติโคสเตียรอยด์ (ในรูปแบบยาเม็ด) สำหรับการปะทุของผื่นอย่างรุนแรง. เลือกผลิตภัณฑ์สำหรับผิวแพ้ง่ายที่ปราศจากน้ำหอม. สวมเสื้อผ้าที่ทำจากเส้นใยธรรมชาติ. รักษาอุณหภูมิของสภาพรอบตัวคุณให้เย็นตลอด. ใช้เครื่องทำความชื้น (ที่จะปล่อยไอเย็นออกมา) ระหว่างวันและในตอนกลางคืน. ทำการประคบเย็นลงบนบริเวณที่ระคายเคืองกับคันมากๆ. จุ่มบริเวณที่เกิดอาการโรคเรื้อนกวางลงแช่ในน้ำอุ่น (ห้ามร้อน) ผสมยาแก้คัน. เพิ่มความชุ่มชื้นบริเวณรอยปื้นของโรคเรื้อนกว่างด้วยมอยเจอไรเซอร์สูตรไม่ก่อความระคายเคือง. ตัดเล็บให้สั้น. ให้ตระหนักใน “สิ่งเร้า” ของคุณ. จัดการกับความเครียด. ให้แน่ใจว่าคุณได้รับการรักษาอย่างถูกต้อง. รู้ว่าอะไรเป็นสิ่งเร้าให้เกิดการปะทุ. จดจำอาการของโรคเรื้อนกวาง. แยกแยะความแตกต่างระหว่างโรคเรื้อนกวางกับโรคผิวหนังชนิดอื่น. รู้ว่าเมื่อไหร่ต้องไปหาหมอ.
https://www.wikihow.com/Reduce-Eczema-Itching https://www.wikihow.com/Reduce-Eczema-Itching https://www.wikihow.com/Reduce-Eczema-Itching
Reducing Itching and Scratching via Medical Treatments Reducing Itching and Scratching via Lifestyle Methods Understanding Eczema